**Jimmie Lawrence Vaughan** (1951–) er en amerikansk bluesrock-gitarist og -sanger, best kjent som medgrunnlegger av *The Fabulous Thunderbirds*, og for samarbeidet med broren Stevie Ray Vaughan under navnet *Vaughan Brothers*.

Liv og karriere
---------------

I tenårsalderen spilte Jimmie Vaughan i ulike garasjerock-band i Dallas. Nitten år gammel flyttet han til Austin og spilte der i flere av byens bluesband. 

I 1972 startet han sitt første egne band, *The Storm*. Han kom i kontakt med bluessangeren og harmonikaspilleren Kim Wilson i 1974, og etter relativt kort tid stiftet de *The Fabulous Thunderbirds*. De første årene solgte bandet dårlig og til tider var de uten kontrakt, men i 1986 fikk de et gjennombrudd. «Thunderbirds» beveget seg nå i en kommersiell retning, og misfornøyd med utviklingen trakk Vaughan seg ut for å konsentre seg om et samarbeid med broren som i mellomtiden var blitt en verdenskjent gitarist. Kort tid før deres eneste album ble sluppet, omkom Stevie Ray Vaughan i en helikopterulykke 27. august 1990. Albumet *Family Style* (1990) ble kåret til *Best Contemporary Blues Album* under Grammy 1991.

Etter brorens død trakk Jimmie Vaughan seg tilbake fra musikkscenen noen år, men i 1994 slapp han sitt første soloalbum, *Strange Pleasure*. På albumet finnes sangen «Six Strings Down» skrevet til minne om broren. Senere har han gitt ut en håndfull soloalbum. 

Jimmie Vaughan har spilt med blant andre B.B. King, Eric Clapton, Willie Nelson, Bob Dylan og Don Henley.

En Jimmie Vaughan Tex-Mex Stratocaster
Instrumentmakeren Fender har fra 1997 produsert en Stratocaster-variant etter Vaughans design og spesifikasjoner, «Jimmie Vaughan Tex-Mex Stratocaster».

Diskografi
----------

* 1990 *Family Style* (med Stevie Ray Vaughan)
* 1994 *Strange Pleasure*
* 1998 *Out There*
* 2001 *Do You Get the Blues?*
* 2007 *On the Jimmy Reed Highway* (med Omar Kent Dykes)
* 2010 *Plays Blues, Ballads & Favorites*
* 2011 *Plays More Blues, Ballads & Favorites*

Utmerkelser
-----------

### Grammy Awards

* 1990: Contemporary Blues Recording ‒ The Vaughan Brothers ‒ *Family Style*
* 1990: Rock Instrumental Performance ‒ The Vaughan Brothers ‒ "D/FW"
* 1996: Rock Instrumental Performance ‒ "SRV Shuffle"
* 2001: Traditional Blues Album ‒ *Do You Get The Blues?*

Referanser
----------

1. ↑   Internet Movie Database, IMDb-nummer nm0891055, besøkt 21. juli 2015[Hentet fra Wikidata]
2. ↑   *Montreux Jazz Festival Database*, Wikidata Q99181182
3. 1 2   *Montreux Jazz Festival Database*, Montreux Jazz Festival konsert ID 1232, Wikidata Q99181182

Eksterne lenker
---------------

* Offisielt nettsted Rediger på Wikidata

* (en) Jimmie Vaughan – kategori av bilder, video eller lyd på Commons Rediger på Wikidata
* (en) Jimmie Vaughan på Internet Movie Database Rediger på Wikidata

* (en) Jimmie Vaughan hos Rotten Tomatoes Rediger på Wikidata

* (en) Jimmie Vaughan hos The Movie Database Rediger på Wikidata
* (en) Jimmie Vaughan på Apple Music Rediger på Wikidata

* (en) Jimmie Vaughan på Discogs Rediger på Wikidata

* (en) Jimmie Vaughan på MusicBrainz Rediger på Wikidata

* (en) Jimmie Vaughan på Spotify Rediger på Wikidata

* (en) Jimmie Vaughan på Songkick Rediger på Wikidata

* (en) Jimmie Vaughan på Genius — sangtekster Rediger på Wikidata

* (en) Jimmie Vaughan på AllMusic Rediger på Wikidata
* Jimmie Vaughan på Twitter Rediger på Wikidata

  


|  |  |
| --- | --- |
| Oppslagsverk/autoritetsdata | BIBSYS **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** NKC **·** BBC Things **·** MusicBrainz **·** Discogs **·** AllMusic
 |